PAGE  

  [image: image1.jpg]


Sülysáp Város Önkormányzata

J e g y z ő j é t ő l
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 3032-13/2015
Előterjesztést készítette: Novákné Dutkai Szilvia ügyintéző
Előterjesztés elkészítésének időpontja: 2015. augusztus 5.
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: Helyszínrajz
E L Ő T E R J E S Z T É S

Sülysáp Város Önkormányzata Képviselő-testületének

2015. augusztus 13-án tartandó munkaterv szerinti ülésére

11. napirendhez

Tárgy: Közterület elnevezése
Tisztelt Képviselő-testület!

Tari Tibor 2241 Sülysáp, Szent Imre utca 79. szám alatti lakos kérelmet terjesztett elő az általa családi lakóházra építési, majd használatbavételi engedéllyel rendelkező Szent Imre utcából nyíló 1499 hrsz.-ú ingatlan megosztásával keletkezett 1499/2 hrsz.-ú ingatlan természetbeni címének megállapítása ügyében. 
Ennek intézése során megállapítottuk, hogy bár a közterület, melyről az ingatlan megközelíthető a Határ utcával egy helyrajzi számon található, természetben nem tűnik a folytatásának, ezért indokolt lenne új elnevezéssel ellátni. Ráadásul a Határ utcában jelenleg oly mértékben rendezetlen a házszámozás, hogy jelentős anomáliákat okozna annak folytatása. (A Határ út folytatása esetlegesen a 033/18 hrsz.-ú külterületi út lehet majd.)

A Magyarország helyi önkormányzatairól szóló 2011. évi CLXXXIX. törvény 14-14/A. §-a alapján minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.

Közterület nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.

A közterületek elnevezésének és a házszámozás szabályairól szóló 9/2008. (V. 19.) önkormányzati rendelet szerint a közterület elnevezése a képviselő-testület hatáskörébe tartozik, de arra bárki javaslatot tehet. A javaslatokat a képviselő-testület településfejlesztésért felelős bizottsága véleményezi.

A közterület elnevezésénél figyelemmel kell lenni Sülysáp jellegére, történelmére, hagyományaira, földrajzi sajátosságaira és a nyelvhelyesség szabályaira. Az elnevezés lehetőleg utaljon a közterületnek a településen belüli elhelyezkedésére és helytörténeti vonatkozásaira. A közterület elnevezése során törekedni kell arra, hogy az elnevezés rövid és közérthető, a magyar nyelvhelyesség szabályainak megfelelő legyen.

Élő személyről közterületet elnevezni nem lehet. Erre legkorábban a személy halálát követő 10 év múltán kerülhet sor. 

Ezek figyelembe vételével, tekintettel a párhuzamos Szent Imre utcára, utcanév javaslatként felmerülhet a Szent László utca elnevezés.
Kérem döntésük szíves meghozatalát.
…/2015. (VIII. 13.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) 3. pontja, valamint a 9/2008. (V. 19.) önkormányzati rendelet alapján
1./ a Sülysáp 4460 hrsz. alatti (kivett út) közterületnek a 1527 hrsz.-ú úttól nyugatra eső szakaszát „……..utca”-ként nevezi el,
2./ felkéri a jegyzőt a szükséges intézkedések megtételére.





Határidő: azonnal
Felelős: jegyző
Sülysáp, 2015. augusztus 6.

Tóth Krisztina s.k.

